বিগত কেই সপ্তাহ ধৰি আমেৰিকাত নিষিদ্ধ হোৱাৰ চৰ্চা লাভ কৰি থকা টিকটকৰ মুখ্য কাৰ্যবাহী বিষয়া কেভিন মেয়ৰে চাকৰিৰ পৰা ইস্তাফা দিছে। আমেৰিকাৰ ৰাষ্ট্ৰপতি ডোনাল্ড ট্ৰাম্পে স্পষ্ট কৰি দিছিল যে কোম্পানীটোৱে ইয়াৰ ব্যৱসায় বিক্ৰী কৰক নহ ’ লে এপটো নিষিদ্ধ কৰা হ ’ ব। মাত্ৰ চাৰিমাহ পূৰ্বে কেভিন মেয়ৰক টিকটকৰ চিইঅ ’ পদত নিযুক্তি দিয়া হৈছিল। ইয়াৰ পূৰ্বে তেওঁ ডিজনে ’ ৰ শীৰ্ষ কাৰ্যবাহী হিচাপে কাৰ্যনিৰ্বাহ কৰিছিল। কেভিন মেয়ৰে কয় যে বিগত কেই সপ্তাহত ৰাজনৈতিক বাতাবৰণ বহুত সলনি হৈছে। মোৰ ওপৰত যি দায়িত্ব অৰ্পন কৰা হৈছিল তাৰে যিমানখিনি সালসলনি কৰিব পাৰি কৰা হৈছে।